pythainlp/thai-wiki-dataset-v4 huggingface dataset:
อาร์เธอร์ ฮาร์เดน

เซอร์ อาร์เธอร์ ฮาร์เดน (12 ตุลาคม ค.ศ. 1865 – 17 มิถุนายน ค.ศ. 1940) เป็นนักชีวเคมีชาวอังกฤษ เกิดที่เมืองแมนเชสเตอร์ เป็นบุตรของอัลเบิร์ต ไทแอส ฮาร์เดนและเอลิซา มาคาลิสเตอร์ ฮาร์เดนเรียนที่วิทยาลัยเทตเทนฮอล, วิทยาลัยโอเวนส์และมหาวิทยาลัยแมนเชสเตอร์ ในปี ค.ศ. 1886 ฮาร์เดนได้รับทุนการศึกษาดาลตันและได้ร่วมงานกับออทโท ฟิชเชอร์ที่มหาวิทยาลัยแอร์ลังเงิน ประเทศเยอรมนี หลังจากนั้นเขากลับมาเป็นอาจารย์สอนที่แมนเชสเตอร์ ในปี ค.ศ. 1897 ฮาร์เดนทำงานเป็นนักเคมีที่สถาบันลิสเตอร์และดำรงตำแหน่งหัวหน้าสาขาวิชาชีวเคมีของสถาบันในอีก 10 ปีต่อมา ฮาร์เดนดำรงตำแหน่งนี้จนกระทั่งเกษียณในปี ค.ศ. 1930
ขณะทำงานที่เมืองแมนเชสเตอร์ ฮาร์เดนศึกษาปฏิกิริยาของแสงในสารผสมคาร์บอนไดออกไซด์และคลอรีน เมื่อย้ายมาทำงานที่สถาบันลิสเตอร์ ฮาร์เดนหันมาศึกษาปฏิกิริยาทางเคมีในแบคทีเรียและการหมักแอลกอฮอล์ รวมถึงศึกษาการแตกตัวของกลูโคสและเซลล์ยีสต์ ผลงานนี้ทำให้ฮาร์เดนและนักชีวเคมีชาวเยอรมัน ฮันส์ ฟอน ออยเลอร์-เชลปินได้รับรางวัลโนเบลสาขาเคมีในปี ค.ศ. 1929
ด้านชีวิตส่วนตัว ฮาร์เดนแต่งงานกับจอร์จินา ซิดนีย์ บริดจ์ในปี ค.ศ. 1900 ทั้งคู่ไม่มีบุตรด้วยกัน ฮาร์เดนเสียชีวิตที่เมืองบอร์นเอ็นด์ในปี ค.ศ. 1940
เจ้าชายลูทวิชแห่งบัทเทินแบร์ค

จอมพลเรือ หลุยส์ อเล็กซานเดอร์ เมานต์แบ็ตเทน มาควิสแห่งมิลฟอร์ด ฮาเวน  หรือนามเดิมคือ ลูทวิช อเล็คซันเดอร์ แห่งบัทเทินแบร์ค  เป็นอดีตขุนนางเยอรมัน ซึ่งต่อมาได้เสกสมรสกับเจ้าหญิงวิกตอเรีย ลูทวิชเป็นพระราชนัดดาในสมเด็จพระราชินีนาถวิกตอเรีย จึงได้ฐานะเป็นเจ้าเยอรมัน ต่อมาทรงสละฐานันดรฝ่ายเยอรมันทั้งหมดและรับตำแหน่งขุนนางอังกฤษ
พระประวัติ.
ลูทวิช อเล็คซันเดอร์ ฟอน บัทเทินแบร์ค ประสูติที่เมืองกราซ จักรวรรดิออสเตรีย เมื่อแรกประสูติมีพระนามว่า ลูทวิช อเล็คซันเดอร์ แห่งบัทเทินแบร์ค เป็นพระโอรสองค์โตที่ประสูติจากการสมรสต่างฐานันดรในอเล็คซันเดอร์ เจ้าชายแห่งเฮ็สเซิน-ดาร์มชตัท กับเคานเตสยูลีอา ฟอน ฮอเกอร์ และด้วยทรงเป็นบุตรที่เกิดจากการสมรสต่างฐานันดรนี้เอง ทำให้พระองค์ไม่อาจสืบทอดบรรดาศักดิ์ของพระบิดาในแกรนด์ดัชชีเฮ็สเซินได้ตามระบบขุนนางสืบตระกูล ทำให้ทรงได้บรรดาศักดิ์เมื่อแรกประสูติเป็น "กราฟ ฟอน บัทเทินแบร์ค" แทนตามบรรดาศักดิ์ของฝ่ายพระมารดา อย่างไรก็ตามในสิ้นปี 1858 ทรงได้รับสถานะเป็นเจ้าโดยอัตโนมัติ จากการที่พระมารดาได้รับการสถาปนาเป็นเจ้าหญิงแห่งบัทเทินแบร์ค ตามโองการของหลุยส์ที่ 3 แกรนด์ดยุกแห่งบัทเทินแบร์ค ซึ่งเป็นพระอนุชาของพระสวามีของพระนาง
ลูทวิช อเล็คซันเดอร์เข้ารับราชการในราชนาวีอังกฤษในวันที่ 3 ตุลาคม 1868 เมื่อพระชนมายุได้ 14 ชันษาและทรงกลายเป็นคนในบังคับของอังกฤษโดยอัตโนมัติ และในอีกยี่สิบปีต่อมาในเดือนกันยายนปี 1883 สมเด็จพระราชีนีนาถวิกตอเรียทรงแต่งตั้งพระองค์มาประจำการบน "เรือหลวงวิกตอเรียแอนด์อัลเบิร์ด" ซึ่งเป็นเรือหลวงส่วนพระองค์ ต่อมาในเดือนเมษายน 1884 เจ้าชายลูทวิช อเล็คซันเดอร์ ก็ได้ทำการเสกสมรสต่อหน้าพระพักตร์กับเจ้าหญิงวิกตอเรียแห่งเฮสส์และไรน์ พระธิดาองค์โตในเจ้าหญิงอลิซซึ่งเป็นพระราชธิดาพระองค์ที่สองในสมเด็จพระนางเจ้าวิกตอเรีย
ในปี 1917 ลูทวิชรับพระราชโองการของพระเจ้าจอร์จที่ 5 สละฐานันดรศักดิ์ฝ่ายเยอรมันทั้งหมด และเปลี่ยนนามสกุลจาก "บัทเทินแบร์ค" เป็น "เมานต์แบ็ตเตน" พระเจ้าจอร์จยังทรงแต่งตั้งเขาเป็นขุนนางอังกฤษที่ตำแหน่ง "มาร์ควิสแห่งมิลฟอร์ดเฮเฟน, เอิร์ลแห่งเมดินา และไวเคานต์อัลเดอร์นีย์" นอกจากนี้ยังดำริจะแต่งตั้งเป็นขุนนางชั้นดยุก แต่เซอร์เมานต์แบ็ตเตนปฏิเสธตำแหน่งดยุก
คัตสึอากิ ซูซะ

คัตสึอากิ ซูซะ (; โรมาจิ: "Susa Katsuaki"; 13 กันยายน พ.ศ. 2527) เป็นนักมวยสากลสมัครเล่นชาวญี่ปุ่นที่ติดทีมชาติเข้าแข่งขันกีฬาโอลิมปิก 2555 ในรุ่นฟลายเวท แต่แพ้ผู้ที่ได้เหรียญทองในรุ่นนี้คือโรเบย์ซิ รามิเรซจากคิวบาในรอบแรก 
เขาได้เหรียญทองแดงกีฬาเอเชียนเกมส์ พ.ศ. 2549 และ พ.ศ. 2553 ในรุ่นฟลายเวท ในเดือนกรกฎาคม 2554 เขาได้เหรียญทองรุ่นฟลายเวทในการแข่งขันเพรสซิเดนท์คัพที่อินโดนีเซีย
ชีวิตเพื่อชาติ รักนี้เพื่อเธอ

ชีวิตเพื่อชาติ รักนี้เพื่อเธอ  เป็นละครโทรทัศน์สัญชาติเกาหลีใต้ในปี พ.ศ. 2559 ทางช่องเคบีเอส 2 นำแสดงโดยซง จุง-กี, ซง ฮเย-กโย, คิม จี-ว็อน และชิน กู
โครงเรื่อง.
ยู ชี-จิน (ซง จุง-กี) เป็นร้อยเอกแห่งกองพันภารกิจพิเศษที่ 707 เขาจับโจรปล้นรถจักรยานยนต์กับจ่าสิบเอก ซอ แด-ย็อง (ชิน กู) โจรนั้นบาดเจ็บระหว่างการจับกุมและถูกส่งไปโรงพยาบาล แดยองรู้ว่าโทรศัพท์มือถือของเขาถูกโจรขโมยแล้วตามไปเอาโทรศัพท์มือถือของเขาที่โรงพยาบาล
ในห้องฉุกเฉิน ชี-จินพบกับแพทย์หญิงคัง โม-ย็อน (ซง ฮเย-กโย) ครั้งแรก เขาตกหลุมรักเธอในทันที โม-ย็อนสันนิษฐานผิดว่าชี-จินมีส่วนในแก๊งอาชญากรของโจรด้วย เขาพิสูจน์แก่เธอว่าเขาเป็นทหารด้วยความช่วยเหลือของแพทย์ทหาร ยุน มย็อง-จู (คิม จี-ว็อน)
ชี-จินกับโม-ย็อนเริ่มคบหากัน แต่เนื่องจากอาชีพของพวกเขา ความสัมพันธ์จึงไม่ราบรื่น ชี-จินรับคำสั่งให้นำทหารของเขาไปภารกิจรักษาสันติภาพในประเทศสมมุตินามว่าอูรุก ขณะเดียวกัน โม-ย็อนหัวเสียที่เธอไม่ได้เป็นศาสตราจารย์เนื่องจากภูมิหลังมีเส้นของผู้ร่วมงาน เมื่อชี-จินและโม-ย็อนพบกันอีก ทั้งสองคุยเกี่ยวกับมุมมองชีวิตของพวกตนและตระหนักว่าทั้งสองต่างกันเพียงไร ชี-จินเป็นทหารฆ่าคนเพื่อปกป้องชีวิต และโม-ย็อนเป็นแพทย์ พยายามช่วยเหลือทุกชีวิต ทั้งสองกล่าวลากัน
แปดเดือนต่อมา โม-ย็อนปฏิเสธการจีบของประธานโรงพยาบาล ฮัน ซ็อก-ว็อน (แท อิน-โฮ) และผลทำให้เธอถูกมอบหมายให้นำทีมแพทย์ในอูรุก ที่นั่น ชี-จินและโม-ย็อนพบกันอีกครั้ง
การตอบรับ.
"ชีวิตเพื่อชาติ รักนี้เพื่อเธอ" ได้รับความนิยมอย่างมาก โดยในวันที่ 23 มีนาคม 2559 มีเรตติงสูงถึงร้อยละ 30.4 นับว่าเป็นเรื่องที่ได้รับเรตติงสูงสุดในรอบกว่า 4 ปี ที่มีเรตติงสูงเกินกว่าร้อยละ 30 และยังทำให้ละครโทรทัศน์ของสถานีอื่นที่ออกอากาศในช่วงเดียวกัน คือ "Please Come Back Mister" และ "Goodbye Mr. Black" เหลือเรตติงร้อยละ 3.5 กับ 3.6 ตามลำดับ
ในประเทศไทย.
ในประเทศไทย "ชีวิตเพื่อชาติ รักนี้เพื่อเธอ" ฉายเป็นครั้งแรกผ่านทางช่อง KBS World ที่สามารถรับชมได้ผ่านทางช่อง 232 และได้เป็นที่รู้จักกันอย่างแพร่หลาย เมื่อ พล.อ. ประยุทธ์ จันทร์โอชา นายกรัฐมนตรี ได้กล่าวถึงเป็นตอนหนึ่งในงานปาฐกถาพิเศษที่ทำเนียบรัฐบาล ว่าเป็นละครโทรทัศน์ที่ดี ปลุกจิตสำนึกให้คนรักชาติ และอยากให้ผู้จัดละครโทรทัศน์ของไทยสร้างละครโทรทัศน์ที่มีเนื้อหาเช่นนี้บ้าง
ต่อมาทางสถานีโทรทัศน์สีกองทัพบกช่อง 7 ได้ซื้อลิขสิทธิ์และได้นำมาออกอากาศในวันที่ 7 พฤษภาคม พ.ศ. 2559 ในชื่อภาษาไทยว่า "ชีวิตเพื่อชาติ รักนี้เพื่อเธอ" โดยมีทีมนักพากย์หลักดังนี้ มนตรี เจนอักษร, นิรันดร์ บุญยรัตพันธุ์, ธนศักดิ์ อุ่นอ่อน, วันชัย เผ่าวิบูลย์, สามารถ เมฆะวิภาต, มนัญชย์ เจนอักษร, วชิรา เพิ่มสุริยา, นันทนา บุญ-หลง, วรรษพร วัฒนากุล และ เบญญาภา เพิ่มสุริยา
คีวชูชิงกันเซ็ง

รถไฟญี่ปุ่นคีวชู สาย คีวชู ชิงกันเซ็ง  เป็นเส้นทางรถไฟความเร็วสูงที่เชื่อมระหว่างสองเมืองหลักบนเกาะคีวชูอย่าง ฟูกูโอกะ และ คาโงชิมะ โดยที่รถไฟความเร็วสูงสายนี้วิ่งขนานไปกับรางรถไฟเดิมของสายหลักคาโงชิมะ ดำเนินงานโดยบริษัทรถไฟญี่ปุ่นคีวชู (JR คีวชู) โดยที่รถไฟความเร็วสูงสายนี้แบ่งการก่อสร้างออกเป็นสองส่วน ส่วนแรกเริ่มก่อสร้างจากคาโงชิมะเป็นระยะทาง 127 กิโลเมตร เปิดให้บริการในปี 2004 และต่อมาจึงก่อสร้างต่อไปบรรจบกับซันโย ชิงกันเซ็งที่สถานีฮากาตะเป็นระยะทาง 130 กิโลเมตร เปิดให้บริการในปี 2011
สายคาโงชิมะ.
เส้นทางรถไฟคีวชูชิงกันเซ็งสายคาโงชิมะ (鹿児島ルート) เริ่มก่อสร้างในปี 1991 และส่วนแรกที่ให้บริการระหว่างคาโงชิมะและชินยัตสึชิโระเปิดใช้งานวันที่ 13 มีนาคม 2004 ซึ่งช่วยลดระยะเวลาการเดินทางระหว่างทั้งสองเมืองจาก 2 ชั่วโมง 10 นาที เป็น 35 นาที และลดระยะเวลาการเดินทางระหว่างฮากาตะกับคาโงชิมะจาก 4 ชั่วโมง เป็น 2 ชั่วโมง โดยเมื่อเส้นทางทั้งสายเปิดใช้งาน ระยะเวลาการเดินทางระหว่างฮากาตะกับคาโงชิมะเหลือประมาณ 1 ชั่วโมง 20 นาที ข้อมูลตั้งแต่ปี 2012 ความเร็วสูงสุดของเส้นทางนี้อยู่ที่ 260 กิโลเมตรต่อชั่วโมง (160 ไมล์ต่อชั่วโมง) บนรางสแตนดาร์ดเกจ
ขบวน"ซากูระ" และ "มิซุโฮะ" ให้บริการจากสถานีชินโอซากะโดยผ่านซันโย ชิงกันเซ็ง ส่วนขบวน"สึบาเมะ" ซึ่งเป็นชื่อเดิมของรถไฟด่วนพิเศษฮากาตะ-คาโงชิมะ ให้บริการจอดทุกสถานี
สายนิชิคีวชู (นางาซากิ).
เส้นทางรถไฟชิงกันเซ็งจากฮากาตะไปนางาซากิ เดิมเรียกว่านางาซากิชิงกันเซ็ง (長崎新幹線) ซึ่งวางแผนตั้งแต่ปี 1973 ก่อนจะเปลี่ยนชื่อเป็นสายนางาซากิ (長崎ルート) แล้วเปลี่ยนชื่ออีกเป็นสายนิชิคีวชู (西九州ルート) ในปี 1995 โดยส่วนที่เชื่อมต่อระหว่างทาเกโอะ-ออนเซ็นกับนางาซากิเปิดให้บริการวันที่ 23 กันยายน 2022
สถานี.
คำอธิบาย
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เอแกลร์

เอแกลร์  เป็นขนมชนิดหนึ่ง ทำจากแป้งชู (ซึ่งเป็นชนิดเดียวกับที่ใช้ทำพรอฟีทรอล) ใส่ไส้ และทาด้านบนด้วยครีม ตัวแป้ง จะถูกบีบให้มีทรงยาวและอบจนกระทั่งผิวกรอบและข้างในเป็นโพรง เมื่อขนมเย็นแล้วจึงสอดไส้คัสตาร์ดซึ่งปกติจะแต่งกลิ่นรสวานิลลา กาแฟ หรือช็อกโกแลต หรือสอดไส้วิปครีมหรือครีมชีบุสต์ ไส้แบบอื่น ๆ ได้แก่ คัสตาร์ดรสพิสตาชีโอและรัม ไส้รสผลไม้ หรือเกาลัดบด จากนั้นทาด้านบนของขนมด้วยครีมรสต่าง ๆ หรือคลุมด้วยฟงด็อง (น้ำตาลปั้น) แต่บางครั้งก็อาจทาน้ำตาลเคี่ยวแทน ในกรณีหลังนี้เอแกลร์จะมีชื่อเรียกอีกอย่างว่า บาตงเดอฌากอบ 
ที่มาของชื่อ.
คำ เป็นภาษาฝรั่งเศสแปลว่า "สายฟ้าแลบ" ขนมเอแกลร์ได้ชื่อนี้เนื่องจากมันจะถูกกินหมดอย่างรวดเร็วเพียงชั่วสายฟ้าแลบ (เป็นการเปรียบเทียบโดยใช้ภาพพจน์)
พรอฟีทรอล

พรอฟีทรอล , ชูอาลาแครม  หรือ ครีมพัฟ  เป็นขนมฝรั่งเศสชนิดหนึ่ง ทำจากแป้งชูหรือแป้งพายนิ่ม บีบให้เป็นก้อนกลมแล้วนำไปอบ เติมไส้ที่มีรสหวาน เช่น วิปครีม คัสตาร์ด หรือไอศกรีม (โดยเฉพาะในสหรัฐอเมริกา) เป็นต้น อาจตกแต่งตัวขนมด้วยกานัช (ซอสช็อกโกแลต) น้ำตาลเคี่ยว หรือโรยน้ำตาลไอซิงเล็กน้อย นอกจากนี้ยังมีการทำพรอฟีทรอลที่มีรสกลมกล่อมด้วย โดยใส่ไส้เนื้อสัตว์บด ไส้กรอก เนยแข็ง และอื่น ๆ ในอดีตนิยมใช้พรอฟีทรอลประเภทหลังนี้ในการตกแต่งซุป
ชื่อเรียกที่หลากหลายของพรอฟีทรอลอาจเกี่ยวข้องกับชนิดไส้หรือซอสที่แตกต่างกันไปในแต่ละตำรับ
แป้งชู

แป้งชู ("ปาตาชู") หรือ แป้งพายนิ่ม เป็นแป้งพายชนิดเบาซึ่งใช้ทำพรอฟีทรอล, ชูอาลาแครม, เอแกลร์, ครอก็องบุช, โดนัตเกลียว (ครัลเลอร์) แบบฝรั่งเศส, แบแญ, เค้กแซ็งตอนอเร, เกอแนล, ญ็อคคีแบบปารีส, แป้งมีไส้, กูแฌร์, ชูแก็ต และคราแกล็ง ส่วนผสมหลักของแป้งชนิดนี้มีเพียงเนย น้ำ แป้ง และไข่ ระหว่างการอบขนมให้สุก ส่วนผสมที่มีความชื้นสูงในตัวแป้งจะผลิตไอน้ำซึ่งจะดันขนมให้พองตัวโดยไม่ต้องใช้สารที่ทำให้ขึ้นฟู แป้งพายชนิดนี้นิยมใช้ในตำรับอาหารยุโรปและตำรับอาหารที่ดัดแปลงจากอาหารยุโรป
วอลเลย์บอลชายชิงแชมป์ยุโรป 2017 รอบคัดเลือก

นี้เป็นบทความเกี่ยวกับการคัดเลือกวอลเลย์บอลชายชิงแชมป์ยุโรป 2017
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ผ่านการคัดเลือกโดยตรง.
ทีมประเทศเจ้าภาพและทีมอันดับที่ดีที่สุดจากวอลเลย์บอลชายชิงแชมป์ยุโรป 2015 รวมทั้งหมด 7 ทีม จะผ่านการคัดเลือกโดยตรงสำหรับวอลเลย์บอลชายชิงแชมป์ยุโรป 2017
รอบที่ 1.
รอบแรกจัดขึ้นระหว่างวันที่ 9–22 พฤษภาคม ค.ศ. 2016 12 ทีมจะได้เข้าร่วมแข่งขันโดยจะถูกแบ่ง 3 กลุ่ม กลุ่มละ 4 ทีม 3 ทีมที่ได้อันดับที่ 1 และทีมอันดับ 2 ที่มีคะแนนดีที่สุดจะผ่านการคัดเลือกรอบที่ 2
รอบที่ 2.
24 ทีมจะเข้าร่วมแข่งขันในรอบที่ 2 ซึ่งแต่ละกลุ่มจะเล่น 2 ทัวร์นาเมนต์ ระหว่างวันที่ 15–25 กันยายน ค.ศ. 2016 ทีมที่ได้อันดับที่ 1 จะผ่านการคัดเลือกโดยตรงสำหรับวอลเลย์บอลชายชิงแชมป์ยุโรป 2017 ส่วนอันดับที่ 2 จะผ่านการคัดเลือกเข้าสู่รอบที่ 3
เวลาการแข่งขันในท้องถิ่น
รอบที่ 3.
ทีมที่ได้อันดับที่ 2 ของรอบที่ 2 จะแข่งขันในระบบเหย้าและเยือน เพื่อที่จะหาผู้ชนะ 3 ทีม แล้วจะผ่านการคัดเลือกเข้าวอลเลย์บอลชายชิงแชมป์ยุโรป 2017 การแข่งขันรอบที่สามจะจัดขึ้นระหว่างวันที่ 16-21 พฤษภาคม ค.ศ. 2017
เอดูอาร์ท บูคเนอร์

เอดูอาร์ท บูคเนอร์ (20 พฤษภาคม ค.ศ. 1860 – 13 สิงหาคม ค.ศ. 1917) เป็นนักชีวเคมีชาวเยอรมัน เกิดที่เมืองมิวนิก เป็นบุตรของแอ็นสท์และฟรีเดอรีเคอ (นามสกุลเดิม มาร์ทีน) บูคเนอร์ มีพี่ชายที่ต่อมาเป็นนักวิทยาแบคทีเรียชื่อ ฮันส์ แอ็นสท์ เอากุสท์ บูคเนอร์ ในปี ค.ศ. 1884 บูคเนอร์เรียนวิชาเคมีกับอาด็อล์ฟ ฟ็อน ไบเออร์ และเรียนวิชาพฤกษศาสตร์กับคาร์ล เนเกอลี หลังจากร่วมงานกับแฮร์มัน เอมีล ฟิชเชอร์ ที่มหาวิทยาลัยแอร์ลังเงิน บูคเนอร์ก็เรียนจบปริญญาเอกจากมหาวิทยาลัยมิวนิกในปี ค.ศ. 1888 ปีต่อมา บูคเนอร์ทำงานเป็นผู้ช่วยอาจารย์ที่ห้องปฏิบัติการเคมีอินทรีย์ของไบเออร์และเป็นอาจารย์ในปี ค.ศ. 1891 ช่วงปี ค.ศ. 1895–1909 บูคเนอร์ดำรงตำแหน่งศาสตราจารย์ที่มหาวิทยาลัยหลายแห่ง เช่น มหาวิทยาลัยคีล, มหาวิทยาลัยทือบิงเงิน, มหาวิทยาลัยเบอร์ลิน, มหาวิทยาลัยเบร็สเลา เป็นต้น
บูคเนอร์มีผลงานที่สำคัญคือการทดลองสกัดสารจากเซลล์ยีสต์เพื่อใช้หมักน้ำตาล การทดลองนี้ช่วยพิสูจน์ว่าไม่จำเป็นต้องใช้เซลล์ยีสต์ที่มีชีวิตในการหมัก บูคเนอร์ตั้งสมมติฐานว่าเซลล์ยีสต์หลั่งโปรตีนออกมาเพื่อหมักน้ำตาล แต่ต่อมาค้นพบว่าการหมักเกิดขึ้นภายในเซลล์ยีสต์ จากผลงานนี้ทำให้บูคเนอร์ได้รับรางวัลโนเบลสาขาเคมีในปี ค.ศ. 1907
ด้านชีวิตส่วนตัว บูคเนอร์แต่งงานกับล็อทเทอ ชตาลในปี ค.ศ. 1900 มีบุตรด้วยกัน 3 คน ในช่วงสงครามโลกครั้งที่หนึ่ง บูคเนอร์ทำงานที่โรงพยาบาลสนามในเมืองโฟกชานี ประเทศโรมาเนีย และได้รับบาดเจ็บ เขาเสียชีวิตในปี ค.ศ. 1917
ใสใส

"ใสใส" เป็นซิงเกิลของวงนอส จากค่ายวีเรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ยศพร ประสาทศิลป์ (แชมป์ NOS) ออกจำหน่ายในวันที่ 15 สิงหาคม พ.ศ. 2557
มิวสิกวีดิโอนี้มี “ไท จีรศักดิ์ ไฝสิงห์" มือเบสแห่ง วง S.D.F. (เอส.ดี.เอฟ.) มาแสดงเป็นพระเอกมิวสิกวีดิโอนี้โดย “ไท” รับบทเด็กเสิร์ฟที่ยอมเสียสละทุกอย่างเพื่อความรัก แม้กระทั่งเมื่อคนรักของตัวเองขอไปมีชีวิตที่ดีกว่า โดยทิ้งคนในอดีตอย่าง “ไท” ให้จมอยู่กับความทรงจำเก่าๆ
ที่มาของเพลงและเนื้อหาเอ็มวีสื่อถึงความรักในยุคกัดก้อนเกลือกิน ซึ่งมันเป็นความรักที่บริสุทธิ์ความรักที่แท้จริง แต่ในยุคสมัยนี้มันไม่มีแล้ว สมัยนี้มันมีแต่ความรักฉาบฉวย ที่หวังรวยทางลัด
การตอบรับ.
เพลง "ใสใส" ได้อันดับสูงสุดที่ 8 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 25 สิงหาคม พ.ศ. 2557
ช็อกโกแลตชิป

ช็อกโกแลตชิป  เป็นช็อกโกแลตที่ถูกแบ่งเป็นชิ้นเล็ก ๆ ซึ่งมักเป็นทรงกลมหรือทรงหยดน้ำก้นแบน วางขายในหลากหลายขนาด ตั้งแต่ใหญ่จนถึงเล็ก โดยทั่วไปนั้นจะมีเส้นผ่านศูนย์กลางไม่เกิน 1 เซนติเมตร ส่วนในรูปแบบอื่น ๆ นั้นจะมีทั้งทรงสี่เหลี่ยมผืนผ้าและทรงสี่เหลี่ยมจัตุรัสด้วย
ต้นกำเนิด.
ช็อกโกแลตชิปเป็นส่วนผสมสำคัญของคุกกี้ช็อกโกแลตชิปซึ่งได้รับการคิดค้นเมื่อปี พ.ศ. 2480 โดยรูธ เกรฟส์ เวกฟีลด์ ซึ่งทำงานอยู่ที่โทลล์เฮาส์อินน์ในเมืองวิตแมน รัฐแมสซาชูเซตส์ เธอตัดแท่งช็อกโกแลตกึ่งหวานของเนสท์เล่เป็นชิ้น ๆ แล้วใส่ลงในคุกกี้ หลังจากนั้นคุกกี้ของเธอก็ประสบความสำเร็จเป็นอย่างมาก เวกฟีลด์ได้ตกลงทำสัญญากับเนสท์เล่ในปี พ.ศ. 2482 โดยอนุญาตให้เนสท์เล่ใส่สูตรของเธอในบรรจุภัณฑ์ช็อกโกแลตแบบแท่งเพื่อแลกกับการส่งช็อกโกแลตให้เธอตลอดชีวิต ในช่วงแรกเนสท์เล่ได้แถมเครื่องมือตัดไปกับช็อกโกแลตแบบแท่งด้วย ต่อมาเมื่อปี พ.ศ. 2484 เนสท์เล่และคู่แข่งอย่างน้อยหนึ่งบริษัทได้เริ่มวางขายช็อกโกแลตชิปแยกต่างหากในท้องตลาด เนสต์เล่ได้ตั้งชื่อคุกกี้ช็อกโกแลตว่า "โทลล์เฮาส์คุกกีส์" ซึ่งเป็นชื่อของโรงแรมต้นกำเนิดช็อกโกแลตชิป
ประเภทของชิป.
ต้นตำรับของช็อกโกแลตชิปนั้นผลิตมาจากช็อกโกแลตแบบกึ่งหวาน แต่ในปัจจุบันก็ได้มีรสชาติที่เพิ่มขึ้นอย่างมากมาย ซึ่งรวมทั้ง บิตเตอร์สวีตช็อกโกแลตชิป, ชิปเนยถั่วลิสง, บัตเตอร์สกอตช์ชิป, ชิปมินต์ช็อกโกแลต, ไวต์ช็อกโกแลตชิป, ดาร์กช็อกโกแลตชิป, ช็อกโกแลตชิปนม, ไวต์สเวิลด์ช็อกโกแลตชิป และ ดาร์กสเวิลด์ช็อกโกแลตชิป
ยศทหารอียิปต์-ตุรกี

ยศทหารอียิปต์-ตุรกี ประกาศใช้ในสมัยราชอาณาจักรอียิปต์ ตั้งแต่ ค.ศ. 1922 ถึง ค.ศ. 1958. (มีรากศัพท์มาจาก ภาษาตุรกีออตโตมัน และ ภาษาอาหรับ), เครื่องหมาย และ ชั้นยศทหารในสมัยของ วาลีมูฮัมหมัด อาลีแห่งอียิปต์ แต่ทว่านั้นยังมิได้กำหนดรูปแบบที่แน่ชัด; ในช่วงศตวรรษที่ 20 รูปแบบ และ โครงสร้างชั้นยศได้รับแบบธรรมเนียมมาจากกองทัพสหราชอาณาจักร. ชั้นยศนายพลนั้นได้มีการแต่งตั้งเฉพาะนายทหารของสหราชอาณาจักร.
เครื่องหมายยศ.
ชั้นประทวน.
<noinclude>
ครอก็องบุช

ครอก็องบุช  เป็นของหวานฝรั่งเศสชนิดหนึ่ง ได้จากการนำพรอฟีทรอลแต่ละลูกมาจัดเรียงซ้อนกันเป็นทรงกรวย จากนั้นพันรอบ ๆ ด้วยน้ำตาลเคี่ยวที่ทำเป็นเส้นบาง ๆ อาจตกแต่งด้วยของหวานอื่น เช่น ช็อกโกแลต อาลมอนด์เคลือบน้ำตาล ดอกไม้ที่กินได้ เป็นต้น บางครั้งก็ใช้มาการงแทนพรอฟีทรอล หรือราดด้วยกานัช (ซอสช็อกโกแลต) ในฝรั่งเศสและอิตาลีมักเสิร์ฟของหวานชนิดนี้ในพิธีแต่งงาน พิธีรับเข้าเป็นคริสต์ศาสนิกชน และพิธีรับศีลมหาสนิทครั้งแรก
ที่มาของชื่อ.
ชื่อขนมครอก็องบุชมาจากวลีภาษาฝรั่งเศสว่า แปลว่า "[สิ่งที่] กรอบกร้วมอยู่ในปาก"
อาด็อล์ฟ บูเทอนันท์

อาด็อล์ฟ ฟรีดริช โยฮัน บูเทอนันท์ (24 มีนาคม ค.ศ. 1903 – 18 มกราคม ค.ศ. 1995) เป็นนักชีวเคมีชาวเยอรมัน เกิดที่ใกล้เมืองเบรเมอร์ฮาเฟิน เป็นบุตรของอ็อทโท ลูอี มัคส์ บูเทอนันท์ และวิลเฮ็ลมีนา ท็อมฟอร์เดอ บูเทอนันท์ เรียนที่มหาวิทยาลัยมาร์บวร์คและมหาวิทยาลัยเกิททิงเงิน บูเทอนันท์มีโอกาสได้เรียนกับอาด็อล์ฟ วินเดาส์ นักเคมีรางวัลโนเบลที่มหาวิทยาลัยทือบิงเงิน หลังเรียนจบ บูเทอนันท์เป็นอาจารย์สอนที่มหาวิทยาลัยทือบิงเงินและดำรงตำแหน่งศาสตราจารย์ที่มหาวิทยาลัยเทคนิคดันท์ซิช ในปี ค.ศ. 1936 บูเทอนันท์ดำรงตำแหน่งผู้อำนวยการสถาบันชีวเคมีไคเซอร์วิลเฮ็ล์ม (ปัจจุบันคือ สถาบันชีวเคมีมักซ์พลังค์)
วินเดาส์แนะนำให้บูเทอนันท์ศึกษาฮอร์โมนที่สกัดจากรังไข่ ซึ่งนำไปสู่การค้นพบฮอร์โมนเอสโทรนและฮอร์โมนเพศหญิงอื่น ๆ ผลงานนี้ทำให้บูเทอนันท์และเลโอพ็อลท์ รูฌิทช์คา ได้รับรางวัลโนเบลสาขาเคมีในปี ค.ศ. 1939 ในครั้งแรก บูเทอนันท์ถูกสั่งให้ปฏิเสธรางวัล แต่ภายหลังเขารับรางวัลนี้
บูเทอนันท์เข้าร่วมพรรคนาซีในปี ค.ศ. 1936 และมีส่วนเกี่ยวข้องกับสถาบันที่พัฒนาโครงการทางทหาร เมื่อสถาบันดังกล่าวย้ายไปอยู่ที่เมืองทือบิงเงิน บูเทอนันท์ได้ดำรงตำแหน่งศาสตราจารย์ที่มหาวิทยาลัยทือบิงเงิน ต่อมาเมื่อสถาบันได้ย้ายอยู่ที่เมืองมาร์ทีนส์รีท ใกล้เมืองมิวนิก บูเทอนันท์ได้ดำรงตำแหน่งศาสตราจารย์ที่มหาวิทยาลัยมิวนิก ระหว่างปี ค.ศ. 1960–1972 บูเทอนันท์ดำรงตำแหน่งประธานสมาคมมักซ์พลังค์เพื่อวิทยาศาสตร์ชั้นสูง
ในปี ค.ศ. 1959 บูเทอนันท์ค้นพบบอมบีคอล ซึ่งเป็นฟีโรโมนของผีเสื้อกลางคืนไหม
ด้านชีวิตส่วนตัว บูเทอนันท์แต่งงานกับเอริกา ฟอน ซีกเนอร์ในปี ค.ศ. 1931 มีบุตรด้วยกัน 7 คน บูเทอนันท์เสียชีวิตที่เมืองมิวนิกในปี ค.ศ. 1995
วอลเลย์บอลหญิงชิงแชมป์ยุโรป 2017 รอบคัดเลือก

นี้เป็นบทความเกี่ยวกับการคัดเลือกวอลเลย์บอลหญิงชิงแชมป์ยุโรป 2017
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ผ่านการคัดเลือกโดยตรง.
ทีมประเทศเจ้าภาพและทีมอันดับที่ดีที่สุดจากวอลเลย์บอลหญิงชิงแชมป์ยุโรป 2015 รวมทั้งหมด 7 ทีม จะผ่านการคัดเลือกโดยตรงสำหรับวอลเลย์บอลหญิงชิงแชมป์ยุโรป 2017
รอบที่ 1.
รอบแรกจัดขึ้นระหว่างวันที่ 20–22 พฤษภาคม ค.ศ. 2016 8 ทีมจะได้เข้าร่วมแข่งขันในรอบแรกจะถูกแบ่ง 2 กลุ่ม กลุ่มละ 4 ทีม 3 ทีมที่ได้อันดับที่ 1 และทีมอันดับ 2 ที่มีคะแนนดีที่สุดจะผ่านการคัดเลือกรอบที่ 2
รอบที่ 2.
24 ทีมจะเข้าร่วมแข่งขันในรอบที่ 2 ซึ่งแต่ละกลุ่มจะเล่น 2 ทัวร์นาเมนต์ ระหว่างวันที่ 15–25 กันยายน ค.ศ. 2016 ทีมที่ได้อันดับที่ 1 จะผ่านการคัดเลือกโดยตรงสำหรับวอลเลย์บอลหญิงชิงแชมป์ยุโรป 2017 ส่วนอันดับที่ 2 จะผ่านการคัดเลือกเข้าสู่รอบที่ 3
เวลาการแข่งขันในท้องถิ่น
รอบที่ 3.
ทีมที่ได้อันดับที่ 2 ของรอบที่ 2 จะแข่งขันในระบบเหย้าและเยือน เพื่อที่จะหาผู้ชนะ 3 ทีม แล้วจะผ่านการคัดเลือกเข้าวอลเลย์บอลหญิงชิงแชมป์ยุโรป 2017 การแข่งขันรอบที่สามจะจัดขึ้นระหว่างวันที่ 1–9 ตุลาคม ค.ศ. 2016
ปลาบู่กุดทิง

ปลาบู่กุดทิง หรือที่บางท้องถิ่นเรียกว่า ปลาบู่น้อย (ชื่อวิทยาศาสตร์: "Neodontobutis aurarmus") เป็นปลาน้ำจืดชนิดหนึ่งในสกุล "Neodontobutis" ของวงศ์ Odontobutidae
ถิ่นที่อยู่.
คาดกันว่าปลาบู่กุดทิงเป็นปลาประจำถิ่นของลุ่มน้ำโขงตอนล่างในเขตประเทศไทย ลาว และกัมพูชา โดยอาศัยอยู่ชุกชุมในแหล่งน้ำนิ่งอย่างที่ลุ่มชื้นแฉะ ที่ลุ่มน้ำขัง หรือทะเลสาบรูปแอกที่ยังคงสภาพธรรมชาติและมีพืชน้ำขึ้นปกคลุมหนาแน่น จึงอาจใช้เป็นตัวชี้บอกทางชีวภาพในการประเมินคุณภาพพื้นที่ชุ่มน้ำได้ ในไทยพบปลาชนิดนี้มากทางตอนเหนือและตะวันออกของภาคตะวันออกเฉียงเหนือ เช่น ที่กุดทิงในอำเภอเมืองบึงกาฬ หรือที่บึงโขงหลงในอำเภอบึงโขงหลงและอำเภอเซกา จังหวัดบึงกาฬ เป็นต้น
ลักษณะ.
ปลาบู่กุดทิงเป็นปลาบู่ขนาดเล็ก มีลำตัวป้อมสั้นและหัวกลมกว่าปลาบู่ในสกุลอื่น กินสัตว์ขนาดเล็ก เช่น ลูกปลา ลูกกุ้ง เป็นอาหาร เมื่อโตเต็มวัยมีความยาว 5.5 เซนติเมตร ปลาเพศผู้จะมีลำตัวสีดำเข้มสวยงามในฤดูผสมพันธุ์
การใช้ประโยชน์.
ปลาชนิดนี้ไม่ค่อยมีความสำคัญทางเศรษฐกิจการประมงมากนัก มักถูกจับปนมากับสัตว์น้ำอื่น ๆ เช่น กุ้งฝอย เป็นต้น
แฮร์รี่ พอตเตอร์กับเด็กต้องคำสาป

แฮร์รี่ พอตเตอร์กับเด็กต้องคำสาป  เป็นละครเวทีอังกฤษ ค.ศ. 2016 เขียนบทโดยแจ็ก ทอร์น แต่งเรื่องโดยเจ. เค. โรว์ลิง, จอห์น ทิฟฟานี, และแจ็ก ทอร์น จัดแสดงรอบปฐมทัศน์ที่โรงละครพาเลซเธียเตอร์ ลอนดอน เมื่อ 30 กรกฎาคม ค.ศ. 2016 หลังจากนั้นจึงจัดแสดงที่บรอดเวย์เมื่อ 22 เมษายน ค.ศ. 2018 ที่โรงละครไลริคเธียเตอร์
เรื่องราวเริ่มต้นขึ้นในช่วงเวลา 19 ปี หลังเหตุการณ์ในนิยาย"แฮร์รี่ พอตเตอร์กับเครื่องรางยมทูต" (ค.ศ. 2007) เล่าเรื่องราวของแฮร์รี่ พอตเตอร์ ซึ่งตอนนี้เป็นหัวหน้าแผนกควบคุมการใช้กฎหมายเวทมนตร์ที่กระทรวงเวทมนตร์ และบุตรชายคนสุดท้องอัลบัส เซเวอร์รัส พอตเตอร์ ผู้ซึ่งกำลังจะเข้าเรียนที่โรงเรียนฮอกวอตส์ การตลาดของละครเวทีเรื่องนี้ได้ถือว่าเรื่องราวนี้เป็นเรื่องราวต้นฉบับลำดับที่ 8 ของเรื่องในชุดแฮร์รี่ พอตเตอร์
ละครเวทีเรื่องนี้ได้รับคำวิจารณ์ในทางชื่นชม โดยในงานประกาศรงาวัลลอเรนซ์โอลิเวียร์ ค.ศ. 2017 การจัดแสดงฉบับลอนดอนได้รับการเสนอชื่อเข้าชิงรางวัลมากที่สุดเป็นประวัติการณ์ถึง 11 รางวัล และได้รับ 9 รางวัล ซึ่งมากเป็นประวัติการณ์เช่นกัน รวมถึงรางวัลละครเวทีเปิดตัวใหม่ยอดเยี่ยมด้วย ที่งานประกาศรางวัลโทนี่อวอร์ด ค.ศ. 2018 การจัดแสดงฉบับบรอดเวย์ได้รับรางวัล 6 รางวัล รวมถึงรางวัลละครเวทียอดเยี่ยม 
ละครเวที.
นวนิยายเรื่องนี้จะนำมาทำเป็นละครเวที 2 ภาคซึ่งจะเปิดแสดงในกรุงลอนดอน 
หนังสือบทละคร.
บทละครทั้ง 2 ภาค ได้รวมเล่ม นำมาจำหน่าย ทั้งรูปแบบตีพิมพ์เป็นหนังสือ และดิจิตัล ในชื่อเดียวกัน
เส้นโค้งปิดเสมือนเวลา

ในวิชาฟิสิกส์เชิงคณิตศาสตร์, เส้นโค้งปิดเสมือนเวลา (CTC) คือ เส้นโลก (world line) ที่อยู่ในลอเรนท์เซียน แมนิโฟลด์ (Lorentzian manifold), ของอนุภาควัตถุในปริภูมิ-เวลา ซึ่งอยู่ในสภาพ "ปิด", ที่ย้อนกลับไปยังจุดเริ่มต้นเดิมของมันเอง ความเป็นไปได้นี้ถูกค้นพบโดย คูร์ท เกอเดิล (Kurt Gödel) ในปี 1949, ผู้ค้นพบวิธีการแก้สมการของสัมพัทธภาพทั่วไป (GR) ที่ช่วยให้ CTCs เป็นที่รู้จักกันว่าเป็นเกอเดิล เมตริกซ์ (Gödel metric); และตั้งแต่นั้นมาการแก้ปัญหาแบบสัมพัทธภาพทั่วไป (GR solution) อื่น ๆ ที่ประกอบด้วย CTCs จึงได้รับการค้นพบ, เช่น ทรงกระบอกทิปเลอร์ (Tipler cylinder) และ รูหนอนทะลุได้ (traversable wormhole) หาก CTCs มีอยู่จริง, การดำรงอยู่ของพวกมันก็ดูเหมือนจะบ่งบอกถึงอย่างน้อยที่สุดของความเป็นไปได้ทางทฤษฎีของการเดินทางข้ามเวลาย้อนกลับไปในอดีตในเวลาที่กำลังเกิดความพิศวงของปรากฏการณ์ปฏิทรรศน์คุณปู่, แม้ว่าหลักความสอดคล้องในตัวเองของนาวิคอฟดูเหมือนว่าจะแสดงให้เห็นว่าปฏิทรรศน์หรือความขัดแย้งดังกล่าวอาจจะเป็นสิ่งที่หลีกเลี่ยงได้ นักฟิสิกส์บางคนคิดว่า CTCs ที่ปรากฏในการแก้ปัญหา GR บางอย่างอาจถูกตัดออกจากทฤษฎีในอนาคตของแรงโน้มถ่วงควอนตัมซึ่งจะเข้ามาแทนที่ GR
กรวยแสง.
เมื่อพูดถึงพัฒนาการของระบบในสัมพัทธภาพทั่วไปหรือปริภูมิแบบมินคอฟสกีที่มากขึ้นโดยเฉพาะเป๊นพิเศษ, นักฟิสิกส์มักจะอ้างถึง "กรวยแสง" กรวยแสงแสดงให้เห็นถึงพัฒนาการในอนาคตที่เป็นไปได้ของวัตถุที่ได้รับสถานะปัจจุบันของมันหรือความเป็นไปได้ทุก ๆ ตำแหน่งที่ตั้งที่ได้รับอันเป็นตำแหน่งที่ตั้ง ณ ปัจจุบันของมัน ตำแหน่งที่ตั้งในอนาคตที่เป็นไปได้ของวัตถุจะถูก จำกัด ด้วยอัตราเร็วที่วัตถุจะสามารถเคลื่อนที่ได้, ซึ่งเป็นอัตราเร็วที่ดีที่สุดของแสง ยกตัวอย่างเช่น วัตถุที่อยู่ในตำแหน่ง "P" ที่เวลา "t"0 สามารถเคลื่อนย้ายไปยังตำแหน่งภายใน "p" + "c"("t"1 − "t"0) โดยเวลา "t"1 เท่านั้น
โดยทั่วไปแล้ว จะแสดงในรูปแบบกราฟ โดยมีตำแหน่งทางกายภาพตามแกนแนวนอนและเวลาแสดงตามแนวแกนตั้ง โดยมีหน่วยเป็น
"t" สำหรับเวลาและ "ct" สำหรับปริภูมิ (space) กรวยแสงในการแสดงนี้ปรากฏเป็นเส้นที่ 45 องศาโดยมีจุดศูนย์กลางอยู่ที่วัตถุ ขณะที่แสงเดินทางด้วยความเร็ว "ct" ต่อ "t" บนแผนภาพดังกล่าว ตำแหน่งที่เป็นไปได้ในอนาคตของวัตถุทั้งหมดจะอยู่ภายในกรวย
หมายเหตุ.
<templatestyles src="Reflist/styles.css" />
Ô

Ô เป็นอักษรละตินปัจจุบันได้นำไปใช้กับภาษาเวียดนามที่เพิ่มเติมเครื่องหมายเสริมอักษรและวรยุกต์ในเวียดนามการใส่เครื่องหมายได้นำไปใช้ด้วยกัน เช่น (Ồ/ồ, Ố/ố, Ỗ/ỗ, Ổ/ổ, Ộ/ộ) อักษร Ô จะออกเสียงเป็น /o/ โอ ที่ใช้ในภาษาเวียดนามอย่างดี และหลักจากเปรียบเทียบภาษาตังไฉ่.
อักษรที่เกี่ยวข้อง.
Ă, Â, Đ, Ê, Ơ, Ư.
Ê

ตัวอักษร Ê (ê) เป็นรูปแบบหนึ่งของอักษรละติน E ที่มี (circumflex) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดย 
ภาษาเวียดนาม.
Ê เป็นอักษรละตินของภาษาเวียดนามที่เป็นการใส่วรรณยุกต์ห้าอย่างด้วยกัน เช่น (Ề/ề, Ế/ế, Ễ/ễ, Ể/ể, Ệ/ệ) จากนั้นเวียดนามในปัจจุบันใช้ได้ร่วมกัน ในอักษร Ê จะออกเสียงเป็น /e/ เอ.
ไม่รู้จักที่มา.
È, É, Ë, Ē, Ė
อักษรที่พบเข้า.
Ә, Б, И, Ң, Ө, Ү, Э.
Ā, Ä, É, Ħ, Ň, Ö, Ü.
Ã, Č, Ē, Ķ Ł, Œ, Ŧ.
อักษรที่เกี่ยวข้อง.
Ă, Â, Đ, Ô, Ơ, Ư.
ไอล์ออฟไวต์

ไอล์ออฟไวต์  เป็นเคาน์ตีและเกาะใหญ่ที่สุดและมีประชากรมากเป็นอันดับ 2 ของประเทศอังกฤษ ตั้งอยู่บริเวณช่องแคบอังกฤษ ทางตอนใต้ของอังกฤษ ราว 4 ไมล์ (6 กม.) จากชายฝั่งของแฮมป์เชอร์ และแบ่งแยกออกจากแผ่นดินใหญ่ของเกรตบริเตนโดยช่องแคบโซเลนต์ เกาะเป็นที่ตั้งสถานที่ตากอากาศชายทะเลหลายแห่ง เป็นจุดหมายปลายทางในการพักผ่อนวันหยุดมาตั้งแต่ยุควิกตอเรีย
กระทั่งปี ค.ศ. 1995 เช่นเดียวกับเจอร์ซีย์และเกิร์นซีย์ เกาะเป็นดินแดนปกครองตนเอง
เจ้าหญิงกระบอกไม้ไผ่

เจ้าหญิงกระบอกไม้ไผ่ (; โรมาจิ: "คะงุยะฮิเมะ โนะ โมะโนะกะตะริ" แปล: ตำนานธิดาคะงุยะ) เป็นภาพยนตร์อนิเมะแนวแฟนตาซีดรามา ผลิตโดยสตูดิโอจิบลิ กำกับและร่วมเขียนบทโดยอิซะโอะ ทะกะฮะตะ โดยอาศัยเค้าโครงจากตำนานคนตัดไผ่ ซึ่งเป็นตำนานพื้นเมืองของญี่ปุ่น ภาพยนตร์เรื่องนี้ได้รับการเสนอชื่อเข้าชิงรางวัลออสการ์ สาขาภาพยนตร์แอนิเมชันยอดเยี่ยม ในงานประกาศรางวัลครั้งที่ 87
ภาพยนตร์เรื่องนี้เดิมมีกำหนดการเข้าฉายในฤดูร้อนของปี 2556 ซึ่งเป็นเวลาไล่เลี่ยกันกับภาพยนตร์อนิเมะของสตูดิโอจิบลิอีกเรื่องที่กำกับโดยฮะยะโอะ มิยะซะกิ คือเรื่อง "ปีกแห่งฝัน วันแห่งรัก" ซึ่งถือเป็นครั้งแรกของสตูดิโอที่มีการปล่อยผลงานของสองผู้กำกับออกมาในเวลาไล่เลี่ยกันนับตั้งแต่ "โทโทโร่เพื่อนรัก" กับ "สุสานหิ่งห้อย" ในปี 2531 อย่างไรก็ตาม ในเดือนกุมภาพันธ์ 2556 บริษัทโทโฮซึ่งเป็นผู้จำหน่ายและเผยแพร่ก็ได้ติดสินใจเลื่อนการฉายภาพยนตร์เรื่องนี้ออกไปเป็นในฤดูใบไม้ร่วง 2556 แทน โดยอ้างเหตุผลเกี่ยวกับบทภาพที่ยังไม่เสร็จสมบูรณ์
ฟุตบอลชิงแชมป์แห่งชาติยุโรป 2016 กลุ่มซี

ฟุตบอลชิงแชมป์แห่งชาติยุโรป 2016 กลุ่มซี ลงเล่นตั้งแต่วันที่ 12 ถึง 21 มิถุนายน ค.ศ. 2016 กลุ่มนี้ประกอบไปด้วยเยอรมนี, ยูเครน, โปแลนด์ และไอร์แลนด์เหนือ เยอรมนีเป็นอดีตแชมป์ยุโรปเพียงทีมเดียวในกลุ่มนี้ ได้รับรางวัลชนะเลิศสามครั้ง (ใน ค.ศ. 1972 และ ค.ศ. 1980 ในฐานะเยอรมนีตะวันตก และใน ค.ศ. 1996 ในฐานะทีมชาติเยอรมนีหลังรวมประเทศ)
ทีม.
<templatestyles src="Reflist/styles.css" />
ตารางคะแนน.
ใน รอบ 16 ทีมสุดท้าย :
นัด.
"เวลาตามเวลาออมแสงยุโรปกลาง "
โปแลนด์ พบ ไอร์แลนด์เหนือ.
<section begin=c1 /><section end=c1/>
เยอรมนี พบ ยูเครน.
<section begin=c2 /><section end=c2 />
ยูเครน พบ ไอร์แลนด์เหนือ.
<section begin=c3 /><section end=c3 />
เยอรมนี พบ โปแลนด์.
<section begin=c4 /><section end=c4 />
ยูเครน พบ โปแลนด์.
<section begin=c5 /><section end=c5 />
ไอร์แลนด์เหนือ พบ เยอรมนี.
<section begin=c6 /><section end=c6 />
ฟุตบอลชิงแชมป์แห่งชาติยุโรป 2016 กลุ่มดี

ฟุตบอลชิงแชมป์แห่งชาติยุโรป 2016 กลุ่มดี ลงเล่นตั้งแต่วันที่ 12 ถึง 21 มิถุนายน ค.ศ. 2016 กลุ่มนี้ประกอบไปด้วยแชมป์เก่า สเปน, สาธารณรัฐเช็ก, ตุรกี และโครเอเชีย ในกลุ่มนี้มีสองทีมเท่านั้นที่เป็นอดีตแชมป์ยุโรป คือ สเปน (3 สมัย) และสาธารณรัฐเช็ก (1 สมัย ในฐานะเชโกสโลวาเกีย)
ทีม.
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย :
นัด.
"เวลาตามเวลาออมแสงยุโรปกลาง "
ตุรกี พบ โครเอเชีย.
<section begin=d1 /><section end=d1 />
สเปน พบ สาธารณรัฐเช็ก.
<section begin=d2 /><section end=d2 />
สาธารณรัฐเช็ก พบ โครเอเชีย.
<section begin=d3 /><section end=d3 />
 
สเปน พบ ตุรกี.
<section begin=d4 /><section end=d4 />
 
สาธารณรัฐเช็ก พบ ตุรกี.
<section begin=d5 /><section end=d5 />
โครเอเชีย พบ สเปน.
<section begin=d6 /><section end=d6 />
เส้นโลก

เส้นโลก หรือ เวิลด์ไลน์  เป็นคำจำกัดความหนึ่งในทฤษฎีสัมพัทธภาพในวิชาฟิสิกส์ หมายถึงวิถีทางของวัตถุใด ๆ ในปริภูมิ-เวลา
วัตถุใด ๆ ที่มีการตกอย่างอิสระ หรืออีกนัยหนึ่งคือวัตถุที่อยู่ภายใต้อิทธิพลของความโน้มถ่วงเพียงอย่างเดียว ตามทฤษฎีสัมพัทธภาพทั่วไปแล้ววัตถุนั้นจะมีเส้นโลกเป็นเส้นโค้งไปตามปริภูมิเวลาที่โค้ง นอกจากนี้ยังใช้ได้กับวัตถุที่มีวิถีหรือทางโคจรแบบปิดในปริภูมิ เช่น โลกโคจรรอบดวงอาทิตย์ โลกจึงมีวิถีแบบปิด เมื่อให้กรอบอ้างอิงเทียบกับตำแหน่งของดวงอาทิตย์ซึ่งให้คงอยู่กับที่แล้ว เส้นโลกของโลกจะมีลักษณะเป็นเกลียว โดยมีแกนของเกลียวเป็นแกนเวลา
คำว่า "เส้นโลก" ยังถูกนำไปใช้ในทฤษฎีสัมพัทธภาพพิเศษโดยแฮร์มันน์ มินคอฟสกี เมื่อ ค.ศ. 1908 โดยเส้นโลกของอนุภาคไร้มวลจะเป็นเสมือนแสง (light-like) และเส้นโลกของวัตถุมีมวลจะเป็นเสมือนเวลา (time-like)
แนวคิดนี้ยังถูกขยายให้สามารถใช้กับวัตถุที่มีมิติมากขึ้น เช่น การเคลื่อนที่ไปในปริภูมิเวลาของสตริงซึ่งมีหนึ่งมิติจะมีลักษณะเป็น "แผ่นโลก" (worldsheet) ส่วนวัตถุสองมิติใด ๆ จะมีลักษณะเป็น "ปริมาตรโลก" (world volume) เป็นต้น
มาร์ก เดวิด แชปแมน

มาร์ก เดวิด แชปแมน  เป็นนักโทษชาวอเมริกันที่ฆาตกรรมจอห์น เลนนอน เมื่อวันที่ 8 ธันวาคม ค.ศ. 1980 แชปแมนยิงเลนนอนนอกอาคารอพาร์ตเมนต์ เดอะดาโคตา ในนครนิวยอร์ก แชปแมนยิงที่เลนนอนห้าครั้ง กระสุนโดนเลนนอนสี่นัดที่กลางหลัง ต่อมา แชปแมนยังคงอยู่ในที่เกิดเหตุ และอ่านนวนิยายเรื่อง "เดอะแคตเชอร์อินเดอะราย" ของเจ. ดี. ซาลินเจอร์ จนกระทั่งตำรวจมาถึงและจับกุมเขา แชปแมนกล่าวซ้ำ ๆ ว่านวนิยายดังกล่าวคือแถลงการณ์ของเขา
ทีมกฎหมายของแชปแมนยื่นคำแก้ต่างว่าเขาอยู่ในภาวะทางจิตวิกลจริตในขณะนั้น แต่เมื่อใกล้เวลาพิพากษา แชปแมนชี้แนะทนายความของเขาว่าเขาต้องการสารภาพผิดว่าสิ่งที่เขาตัดสินใจทำเป็นความปรารถนาจากพระเจ้า ผู้พิพากษาเห็นชอบให้เปลี่ยนแปลงคำแก้ต่างโดยไม่ต้องประเมินสภาพทางจิตหลังจากแชปแมนปฏิเสธที่จะรับฟังเสียงใด ๆ และตัดสินโทษจำคุก 20 ปีถึงตลอดชีวิตโดยมีเงื่อนไขว่าจะต้องเข้ารับการรักษาสุขภาพทางจิต แชปแมนถูกจำคุกใน ค.ศ. 1981 และถูกปฏิเสธการปล่อยตัวแปดครั้ง
Ă

Ă (ă) เป็นตัวอักษรที่ใช้ภาษาโรมาเนียและภาษาเวียดนามโดยเฉพาะอักษรดังกล่าวก็คืออักษร A ที่มีอยู่ด้านบน โดยมีลักษณะรูปร่างของเหมือนหูของถ้วยกาแฟ สำหรับในภาษาโรมาเนียใช้แทนเสียง schwa ส่วนของภาษาเวียดนามใช้แทนเสียง /a/ ที่มีเสียงสั้น 
Ă/ă ยังคงถูกใช้ในภาษาบัลแกเรียเพื่อใช้แทนเสียง Ъ/ъ เมื่อเขียนด้วยอักษรละติน
ภาษาโรมาเนีย.
ในภาษาโรมาเนีย ă ถูกใช้เพื่อแทนสระกลาง หรือ schwa /ə/ ซึ่งในภาษาโรมาเนีย พยางค์ที่มีสระ schwa จะถูกเน้นได้ไม่เหมือนกับภาษาอังกฤษ ภาษากาตาลา หรือภาษาฝรั่งเศส เช่น "cărțile" /ˈkərt͡sile/ ("หนังสือหลายเล่ม") and "odăi" /oˈdəj/ ("ห้องหลายห้อง") หรือสามารถเกิดเป็นสระเดี่ยวของคำได้ เช่น "măr" /mər/ ("แอปเปิล") or "văd" /vəd/ ("ฉันเห็น")
ภาษาเวียดนาม.
ในภาษาเวียดนาม จะออกเสียงเป็น /a/ ที่มีเสียงสั้น และจะต้องมีตัวสะกดต่อท้ายเท่านั้น และด้วยภาษาเวียดนามเป็นภาษาที่มีวรรณยุกต์ จึงสามารถใส่วรรณยุกต์ 5 แบบด้วยกับตัวอักษร ă
ภาษามาเลย์.
การแทนเสียงในระบบการเขียนภาษามาเลย์ก่อนปี 1972 ใช้ ă เพื่อแทนเสียง /ə/ ที่เกิดขึ้นท้ายพยางค์ของรากศัพท์ เช่น "lamă" /lamə/ ("ยาว", "เก่า"), "mată" /matə/ ("ตา"), and "sană" /sanə/ ("นี้") แต่ถูกแทนที่ด้วย a ภายหลังจากการใช้การสะกดแบบ Joint Rumi Spelling
ภาษาเขมร.
Ă หรือ ă ถูกใช้ในการเขียนภาษาเขมรด้วยอักษรละติน เช่น "Preăh Réachéanachăk Kămpŭchéa" (ราชอาณาจักรกัมพูชา)
วอลเลย์บอลหญิงไทยแลนด์ลีก 2013-14

วอลเลย์บอลหญิงไทยแลนด์ลีก 2013-14 หรือ วอลเลย์บอลหญิงไทยแลนด์ลีก ครั้งที่ 9 โดยครั้งนี้จัดขึ้นเป็นครั้งที่ 9
อันดับการแข่งขัน.
<templatestyles src="Col-begin/styles.css"/>
มูชือญังกามูชือนา

มูชือญังกามูชือนา  เป็นสโมสรวอลเลย์บอลหญิงระดับอาชีพในมูชือนา ก่อตั้งขึ้นในปี ค.ศ. 1982 ทีมนี้เข้าแข่งขันในออร์แลนลีกา 
ในการแข่งขันซีอีวีวูแมนส์แชมเปียนส์ลีก ฤดูกาล 2006-07 ทีมได้ตกรอบในรอบแบ่งกลุ่ม
กาอิอุส กัสซิอุส ล็องกีนุส

กาอิอุส กัสซิอุส ล็องกีนุส (Gaivs Cassivs Longinvs; 85 ปีก่อนคริสต์ศักราช – 42 ปีก่อนคริสต์ศักราช) เป็นวุฒิสมาชิกแห่งสาธารณรัฐโรมัน ผู้นำและผู้บงการแผนสังหารจูเลียส ซีซาร์ และเป็นพี่เขยของมาร์กุส ยูนิอุส บรูตุส แม้ว่าเขาจะสังหารซีซาร์ได้สำเร็จ แต่ก็ต้องเผชิญกับการรัฐประหารของมาร์กุส อันโตนิอุส เขานำกองทหารร่วมกับบรูตุสในยุทธการที่พิลิปปอยเพื่อต่อต้านการรัฐประหารของมาร์กุส อันโตนิอุส ที่ร่วมกับอ็อกตาวิอานุส อดีตผู้สนับสนุนซีซาร์ แต่ก็พ่ายแพ้และล็องกีนุสก็ฆ่าตัวตาย
วัยร้าย Freshy

วัยร้ายเฟรชชี่ เป็นละครโทรทัศน์ของบริษัท เมจิค แอ็ดเวอร์เทนเม้นท์ จำกัด (ในเครือบริษัท อาร์เอส จำกัด (มหาชน)) แนวละครวัยรุ่น, คอมเมดี้ บทประพันธ์ วาทิน บทโทรทัศน์ สุลักขณา โดยออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2545 นำแสดงโดย อภิเชษฐ์ กิตติกรเจริญ, ลัคนา หวงมณีรุ่งโรจน์, วรเวช ดานุวงศ์, นาตาลี เดวิส, อาทิตย์ ตั้งสวัสดิ์รัตน์, อมีนา พินิจ (ยุคลธร พินิจ) และอีกมากมาย ละครมีเนื้อหาเกี่ยวกับชีวิตวัยรุ่น ช่วงแรกเริ่มเข้ามหาวิทยาลัย มีเนื้อหาเกี่ยวกับความรัก มิตรภาพ และสะท้อนถึงสถาบันครอบครัว
ละครเรื่องนี้เป็นภาคต่อของละคร วัยร้ายไฮสคูล (Wai Rai High school) ที่ออกอากาศเมื่อปี พ.ศ. 2544 ทางช่อง 3
บลังกา ซัวเรซ

บลังกา ซัวเรซ (ชื่อเต็ม: บลังกา มาร์ติเนซ ซัวเรซ,) เป็นนักแสดงหญิงชาวสเปน ผลงานโดดเด่นได้แก่ ซีรีส์โทรทัศน์เรื่อง "เอลอินเตร์นาโด" (พ.ศ. 2550–2553), "เอลบาร์โก" (พ.ศ. 2554–2556), "เดอะสกินไอลิฟอิน" (พ.ศ. 2554) ซึ่งเป็นภาพยนตร์ที่ทำให้บลังกาได้รับเสนอชื่อเข้ารับรางวัลโกยา ในหมวดหมู่นักแสดงหญิงดีเด่น และภาพยนตร์เรื่อง "ไอม์โซเอกไซทิด" (พ.ศ. 2556)
ตาแมว

ตาแมว  เป็นรูขนาดเล็กบนประตูห้อง หรือประตูบ้าน
ซึ่งติดตั้งเลนส์ตาปลาพร้อมวงแหวนยึดขนาดเล็ก ออกแบบไว้ให้ผู้พักอาศัยสามารถมองเห็นแขกที่มาเคาะหรือกดกริ่งประตูได้ก่อนจะเปิดประตู
โดยจะเห็นเป็นภาพมุมกว้าง ส่วนแขกจะไม่สามารถมองผ่านรูเข้ามาในห้องได้ (จะเห็นเป็นภาพเบลอแทน)
การติดตั้งส่วนใหญ่จะอยู่บนประตูห้องของโรงแรมหรือห้องชุด ซึ่งไม่มีหน้าต่างอยู่ด้านใกล้ประตู
ราดอวาน การาจิช

ราดอวาน การาจิช (อักษรโรมัน: Radovan Karadžić; เกิด 19 มิถุนายน ค.ศ. 1945) เป็นอดีตนักการเมืองและอาชญากรสงครามผู้ต้องโทษชาวเซิร์บบอสเนีย ซึ่งเป็นประธานาธิบดีสาธารณรัฐเซิร์ปสการะหว่างสงครามบอสเนียและมุ่งสร้างเอกภาพสาธารณรัฐเซิร์ปสกาโดยตรงกับประเทศเซอร์เบีย
เขาสำเร็จการศึกษาเป็นจิตแพทย์ ร่วมก่อตั้งพรรคประชาธิปไตยเซิร์บในประเทศบอสเนียและเฮอร์เซโกวีนา และเป็นประธานาธิบดีสาธารณรัฐเซิร์ปสกาคนแรกระหว่าง ค.ศ. 1992 ถึง 1996 เขาเป็นผู้หลบหนีคดีตั้งแต่ ค.ศ. 1996 ถึงเดือนกรกฎาคม ค.ศ. 2008 หลังถูกคณะตุลาการอาญาระหว่างประเทศสำหรับอดีตยูโกสลาเวีย (ICTY) ฟ้องคดีอาญาอุกฉกรรจ์ฐานอาชญากรรมสงคราม คำฟ้องคดีอาญาอุกฉกรรจ์สรุปว่า มีเหตุผลอันเชื่อได้ว่าเขาก่ออาชญากรรมสงคราม ซึ่งรวมถึงพันธุฆาตต่อพลเรือนมุสลิมบอสเนียและโครแอตระหว่างสงครามบอสเนีย (ค.ศ. 1992–1995) ระหว่างหลบหนีคดีอาญา เขาทำงานที่คลินิกเอกชนในเบลเกรด เป็นผู้ชำนาญเฉพาะด้านการแพทย์ทางเลือกและจิตวิทยาโดยใช้ชื่อปลอม
สุดท้าย เขาถูกจับกุมในเบลเกรดเมื่อวันที่ 21 กรกฎาคม ค.ศ. 2008 และถูกนำขึ้นศาลอาชญากรรมสงครามของเบลเกรดอีกไม่กี่วันถัดมา เขาถูกส่งผู้ร้ายข้ามแดนไปประเทศเนเธอร์แลนด์ และอยู่ในการคุมขังของคณะตุลาการอาญาระหว่างประเทศสำหรับอดีตยูโกสลาเวียในหน่วยกักขังสหประชาชาติสเคเฟอนิงเงิน (Scheveningen) ซึ่งเขาถูกตั้งข้อกล่าวหาอาชญากรรมสงคราม 11 กระทง วันที่ 24 มีนาคม ค.ศ. 2016 เขาถูกวินิจฉัยว่ามีความผิดฐานพันธุฆาตในสเรเบรนิตซา (Srebrenica) อาชญากรรมสงครามและอาชญากรรมต่อมนุษยชาติ รวม 10 จาก 11 กระทง และถูกตัดสินลงโทษจำคุก 40 ปี
สรัลชนา อภิสมัยมงคล

สรัลชนา อภิสมัยมงคล ชื่อเล่น อ้าย (เกิด 25 มีนาคม พ.ศ. 2543) เป็นนักแสดงและนักร้องหญิงชาวไทย อดีตสมาชิกเกิร์ลกรุปซิสซี่ สังกัดจีเอ็มเอ็มทีวี
มีผลงานมาจากเรื่อง สุดแค้นแสนรัก โดยรับบทเป็น รพีพรรณ จบการศึกษาระดับมัธยมศึกษาที่ โรงเรียนอัสสัมชัญธนบุรี ปัจจุบันจบการศึกษาระดับปริญญาตรีใน คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ และยังเคยเข้าประกวด Young Model Contest 2013 โดยได้รับรางวัล รองอันดับ 1 และ รางวัลพิเศษอีก 1 รางวัล Miss B-ING Bodyline
รายชื่อประเทศที่มีสาขาของเคเอฟซี

นี่คือ"รายชื่อประเทศที่มีสาขาของเคเอฟซี" โดยเมื่อปลายปี ค.ศ. 2014 มีเคเอฟซีกว่า 18,875 สาขาใน 118 ประเทศทั่วโลก โดยสาขาแรกของเคเอฟซีเปิดให้บริการในสหรัฐอเมริกาเมื่อปี 1952 และเปิดให้บริการในแคนาดาในอีกหนึ่งปีต่อมา และเปิดให้บริการในสหราชอาณาจักรในปี 1964 และเริ่มเข้าสู่ตลาดในเอเชียเมื่อช่วงทศวรรษที่ 1970 และทศวรรษที่ 1980 โดยเปิดให้บริการในประเทศจีนเมื่อปี 1987 และเปิดให้บริการในประเทศต่าง ๆ ในทวีปยุโรป และอเมริกาใต้ ในช่วงทศวรรษที่ 1990 ปัจจุบัน กำลังทยอยเปิดให้บริการในประเทศต่าง ๆ ในทวีปแอฟริกาอยู่
ตลาดสำคัญของเคเอฟซีตั้งอยู่ในประเทศจีน (4,563 สาขา), สหรัฐอเมริกา (4,491 สาขา), ญี่ปุ่น (1,181 สาขา), สหราชอาณาจักร (784 สาขา), แอฟริกาใต้ (736 สาขา), แคนาดา (663 สาขา), ออสเตรเลีย (618 สาขา), มาเลเซีย (579 สาขา), ไทย (531 สาขา), อินโดนีเซีย (465 สาขา)
การเปิดให้บริการในประเทศอื่น ๆ นั้น เคเอฟซีได้ร่วมงานกับบริษัท ยัม! อินเตอร์เนชันแนล ซึ่งตั้งอยู่ใน หลุยส์วิลล์ รัฐเคนทักกี โดยจะบริหารงานของเคเอฟซีโดยตรงในจีน รัสเซีย และอินเดีย
สาขาที่เปิดให้บริการอยู่ในปัจจุบัน.
ยุโรป.
<br>
รายการอ้างอิง.
<templatestyles src="Reflist/styles.css" />
เลิฟส์ธีม

"เลิฟส์ธีม"  เป็นซิงเกิลเพลงบรรเลงของวงเดอะเลิฟอันลิมิเต็ดออร์เคสตรา เขียนและควบคุมการผลิตโดยแบร์รี ไวต์ ออกจำหน่ายในปี ค.ศ. 1973 เป็นเพลงบรรเลงเพียงไม่กี่เพลงที่ขึ้นสู่อันดับที่ 1 ของบิลบอร์ดฮอต 100 และอยู่ในตำแหน่งนานถึงต้นปี ค.ศ. 1974 บิลบอร์ดจัดให้เพลงนี้อยู่ในอันดับที่ 3 ของซิงเกิลประจำปี ค.ศ. 1974
ดนตรีของ "เลิฟส์ธีม" ประกอบด้วยวงออร์เคสตราเครื่องสายขนาดใหญ่และกีตาร์เสียงวาห์-วาห์ ปีเตอร์ แชปิโร นักหนังสือพิมพ์กล่าวว่าดนตรีของเพลงนี้มีอิทธิพลต่อแนวเพลงดิสโก้ในเวลาต่อมา เพลงนี้อยู่ในอันดับที่ 1 ของชาร์ตเพลงอะดัลต์คอนเทมโพรารีนาน 2 สัปดาห์และขึ้นสู่อันดับที่ 1 ของชาร์ตเพลงอาร์พีเอ็ม 100 ในประเทศแคนาดา
นอกจากฉบับบรรเลงแล้ว "เลิฟส์ธีม" ยังมีฉบับที่ร้องโดยวงเลิฟอันลิมิเต็ดและศิลปินอื่น ๆ และใช้ประกอบรายการและโฆษณาต่าง ๆ
ชูชาติ พิทักษากร

ผู้ช่วยศาสตราจารย์ พันเอก(พิเศษ) ชูชาติ พิทักษากร (19 กุมภาพันธ์ พ.ศ. 2477 –) เป็นศิลปินแห่งชาติ สาขาศิลปะการแสดงด้านดนตรีสากล โดยเป็นผู้มีชื่อเสียงในระดับนานาชาติ และเป็นผู้ถ่ายทอดวิชาดนตรีให้แก่ รองศาสตราจารย์ ดร.โกวิทย์ ขันธศิริ, ศาสตราจารย์ ดร. ณัชชา พันธุ์เจริญ, ศาสตราจารย์ ดร. ณรงค์ฤทธิ์ ธรรมบุตร, ผู้ช่วยศาสตราจารย์ นรอรรถ จันทร์กล่ำ, อาจารย์สิทธิชัย เพ็งเจริญ, อาจารย์ทัศนา นาควัชระ, อาจารย์ศิริพงษ์ ทิพย์ธัญ อาจารย์พิศุทธิ์ สายโอบเอื้อ และ อาจารย์วชิรวิชญ์ ปัญญาลักษณ์
นอกจากนี้ เขายังเป็นผู้เรียนวิชามวยไทยเลิศฤทธิ์ กับอาจารย์วิสิทธิ์ เลิศฤทธิ์ เป็นเวลาหลายปี เมื่อครั้งรับราชการทหารบก
ประวัติ.
ชูชาติ พิทักษากร ศึกษาวิชาดนตรีที่ประเทศอังกฤษ ก่อนที่จะหาประสบการณ์ในประเทศเยอรมนีและโปรตุเกสกับอาจารย์มักซิม ยาคอบเซน เป็นระยะเวลา 3 ปี เมื่อกลับมาที่ประเทศไทย เขาได้รับราชการที่กองดุริยางค์ทหารบก ก่อนที่จะเป็นอาจารย์ประจำคณะครุศาสตร์ จุฬาลงกรณ์มหาวิทยาลัย และอาจารย์พิเศษคณะศิลปกรรมศาสตร์ จุฬาลงกรณ์มหาวิทยาลัย
ทั้งนี้ เขายังเคยเป็นนักจัดรายการโทรทัศน์ "ดนตรีวิจารณ์" โดยออกอากาศทางสถานีวิทยุโทรทัศน์กองทัพบก
ธนาคารทุนสำรองอินเดีย

ธนาคารทุนสำรองอินเดีย (ย่อ: RBI) เป็นสถาบันการธนาคารกลางของประเทศอินเดีย ซึ่งควบคุมนโยบายการเงินของรูปีอินเดีย เริ่มปฏิบัติการเมื่อวันที่ 1 เมษายน ค.ศ. 1935 ระหวางการปกครองของบริเตนตามบทบัญญัติแห่งพระราชบัญญัติธนาคารสำรองอินเดีย ค.ศ. 1934 ทุนเรือนหุ้นเดิมถูกแบ่งเป็นหุ้นละ 100 ต่างจ่ายเต็ม ซึ่งเดิมผู้ถือหุ้นเอกชนเป็นเจ้าของทั้งหมด หลังอินเดียได้รับเอกราชเมื่อวันที่ 15 สิงหาคม ค.ศ. 1947 RBI ถูกโอนเป็นของรัฐเมื่อวันที่ 1 มกราคม ค.ศ. 1949
พรรคเสรีธรรม (พ.ศ. 2522)

พรรคเสรีธรรม (พ.ศ. 2522) หรือ กลุ่มเสรีธรรม เป็นพรรคการเมืองหรือกลุ่มการเมืองของไทยในอดีตที่ได้ก่อตั้งเมื่อปี พ.ศ. 2522 เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวของนักการเมืองในรูปแบบของ "กลุ่มการเมือง"
ใน การเลือกตั้ง 22 เมษายน พ.ศ. 2522 พรรคเสรีธรรมได้ ส.ส. เข้าสภาทั้งสิ้น 22 คน จากทั้งหมด 301 คน ต่อมาเสียชีวิต 1 คน คือ ไพฑูรย์ โหตระไวศยะ และลาออก 1 คน คือ เนาว์ พฤทธิธรรมกูล
พรรคเสรีธรรมถูกยุบไปเมื่อปี พ.ศ. 2523 ก่อนจะมีการจดทะเบียนจัดตั้งพรรคเสรีธรรมขึ้นมาใหม่เมื่อวันที่ 23 กรกฎาคม พ.ศ. 2535
เดอะเลิฟอันลิมิเต็ดออร์เคสตรา

เดอะเลิฟอันลิมิเต็ดออร์เคสตรา  เป็นวงออร์เคสตรา 40 ชิ้นที่ก่อตั้งโดยแบร์รี ไวต์ เพื่อใช้เป็นวงดนตรีสนับสนุนให้กับไวต์และวงเลิฟอันลิมิเต็ด วงนี้ออกซิงเกิลและอัลบั้มในชื่อของตัวเองด้วย โดยมีซิงเกิลที่เป็นที่รู้จักคือ "เลิฟส์ธีม" ในปี ค.ศ. 1973 ซิงเกิลนี้อยู่ในอันดับที่ 1 ของชาร์ตเพลงในสหรัฐอเมริกานาน 1 สัปดาห์, อันดับที่ 10 ของชาร์ตซิงเกิลแห่งสหราชอาณาจักร และได้รับรางวัลแผ่นเสียงทองคำจากสมาคมผู้ประกอบกิจการเพลงของสหรัฐอเมริกา ในปี ค.ศ. 1974
พรรคประชาธิปไตยแห่งประเทศจีน

พรรคประชาธิปไตยแห่งประเทศจีน  เป็นพรรคการเมือง จัดตั้งขึ้นในสาธารณรัฐประชาชนจีน และได้ถูกห้ามโดยพรรคคอมมิวนิสต์จีน . ประวัติของพรรคประชาธิปไตยแห่งประเทศจีนมีข้อมูลไม่แน่นอน เพราะว่าในพรรคมีเส้นทางประวัติศาสตร์ภายใต้กลุ่มผู้จัดตั้งหลาย ๆ กลุ่มด้วยกัน แหล่งข่าวตะวันตกมีการสันนิษฐานว่า พรรคนี้ถูกจัดตั้งขึ้นเมื่อปี พ.ศ. 2541 โดยกลุ่มผู้ขับเคลื่อนประชาธิปไตย และแกนนำนักศึกษาชาวจีนที่เข้าร่วมการชุมนุมที่จัตุรัสเทียนอันเหมิน เมื่อปี พ.ศ. 2532
ประวัติ.
การก่อตั้ง.
พรรคนี้ถูกจัดตั้งขึ้นเมื่อวันที่ 28 มิถุนายน พ.ศ. 2541 ซึ่งอยู่ในระหว่างที่บิล คลินตัน ประธานาธิบดิของสหรัฐอเมริกาในขณะนั้น มาเยือนสาธารณรัฐประชาชนจีน หวาง โหย่ว ไฉ แกนนำผู้ประท้วงที่จัตุรัสเทียนอันเหมินเมื่อปี พ.ศ. 2532 กับหวาง ต้ง ไห่ และ หลิน ฮุย ได้ไปที่มณฑลเจ้อเจียง เพื่อจดทะเบียนก่อตั้งพรรคอย่างเป็นทางการ แต่การจดทะเบียนก่อตั้งพรรคก็ไม่สำเร็จ
การโต้ตอบของพรรคคอมมิวนิสต์จีน.
เมื่อวันที่ 29 มิถุนายน พ.ศ. 2541 หวาง โหย่ว ไฉ ถูกตำรวจจับกุมที่บ้านของเขา ในข้อหาการสร้างความขัดแย้งในการเมืองจีน การตัดสินคดีความของเขาได้เริ่มขึ้นเมื่อวันที่ 18 ธันวาคม พ.ศ. 2541 โดยใช้เวลาตัดสินเพียงไม่กี่ชั่วโมง หลังจากนั้น เมื่อวันที่ 21 ธันวาคม พ.ศ. 2541 เขาถูกศาลตัดสินจำคุกเป็นเวลา 11 ปี และสูญเสียสิทธิ์ทางการเมืองเป็นเวลา 3 ปี
ในวันเดียวกัน สวี เหวิน ลี่ สมาชิกของพรรคอายุ 55 ปี ก็ได้ถูกศาลตัดสินจำคุกเป็นเวลา 13 ปี ในข้อหาล้มล้างพรรคคอมมิวนิสต์
เมื่อวันที่ 22 ธันวาคม พ.ศ. 2541 ชิง หย่ง มิน ได้ถูกศาลตัดสินจำคุกเป็นเวลา 12 ปี ในข้อหาทำลายการรักษาความปลอดภัยของรัฐ
หลี่ เผิง ประธานสภาประชาชนแห่งชาติจีนในขณะนั้น กล่าวว่า "ถ้าพรรคนี้เป็นพรรคที่มีจุดประสงค์ที่ต้องการลดอำนาจของฝ่ายคอมมิวนิสต์ พรรคนี้ก็จะไม่ได้รับอนุญาตให้จัดตั้งขึ้นอย่างแน่นอน"
พรรคคอมมิวนิสต์จีนประกาศว่าพรรคประชาธิปไตยแห่งประเทศจีนนั้น เป็น "องค์กรผิดกฎหมาย" และถูกห้ามตั้งแต่ปี พ.ศ. 2541 เป็นต้นมา หลังการตัดสินคดีเมื่อวันที่ 23 ธันวาคม พ.ศ. 2541 ทางศาลชั้นสูงสุดแห่งประเทศจีนได้กล่าวว่า "ผู้ใดที่มีเจตนาเผยแพร่ พิมพ์ ลอกเลียนแบบ หรือจัดจำหน่ายเอกสารต่าง ๆ ที่เป็นการลดอำนาจของพรรคคอมมิวนิสต์ หรือทำให้ประเทศแตกแยก" อันได้แก่ ประชาชนจีนทุกคน นักกำกับหนัง นักพัฒนาซอฟต์แวร์คอมพิวเตอร์ นักเขียนและศิลปิน และนักผลิตสื่อต่าง ๆ จะต้องได้รับโทษจำคุก
สมาชิกของพรรคที่ไม่ถูกจับกุม.
มีสมาชิกของพรรคประชาธิปไตยแห่งประเทศจีนนับร้อยคนที่ถูกกักบริเวณ จับกุม และถูกจำคุก ยกเว้นสมาชิกเหล่านี้
ปัจจุบัน.
หลังจากนั้นเป็นต้นมา สวี เหวิน ลี่ และหวาง โหย่ว ไฉ ลี้ภัยไปยังสหรัฐอเมริกา เมื่อวันที่ 24 ธันวาคม พ.ศ. 2545 และอีกครั้งเมื่อวันที่ 4 มีนาคม พ.ศ. 2547 โดยการประชุมใหญ่ครั้งแรกของพรรคได้ถูกจัดขึ้นที่โรงแรมเชอราตัน ซึ่งตั้งอยู่ในควีนส์ นครนิวยอร์ก ประเทศสหรัฐอเมริกา เมื่อวันที่ 13 สิงหาคม พ.ศ. 2549 โดยหนี อวี้ เซียน ผู้นำขบวนการประชาธิปไตยในจีน และผู้จัดตั้งพรรคประชาธิปไตยแห่งประเทศจีน ได้เป็นประธานในการประชุมใหญ่ครั้งนี้ มีผู้ได้รับเลือกให้เข้าร่วมประชุมจำนวน 111 คน จากทั่วทุกจังหวัดของประเทศจีน
รายการอ้างอิง.
<templatestyles src="Reflist/styles.css" />
ไทยแลนด์ก็อตทาเลนต์ (ฤดูกาลที่ 6)

การออกอากาศ.
รางวัลสำหรับผู้เข้าแข่งขัน.
รวมรางวัลมูลค่ากว่า 12,000,000 บาท
การแข่งขัน.
รอบออดิชั่น (Audition).
ปุ่มบัซเซอร์สีทอง (Golden buzzer).
ซีซั่นนี้เป็นซีซั่นที่ 2 ที่มีการนำกฎ Golden buzzer มาใช้ โดยคนแรกที่ใช้สิทธิ์นี้คือ ดี้ นิติพงษ์ ได้กดให้กับ อลิสา จณิน โวลล์มันน์ ในรอบออดิชั่นตอนที่ 1 , เบน ชลาทิศ ได้กดให้กับ
Magic Mirror ในรอบออดิชั่นตอนที่ 3 , แหม่ม คัทลียา ได้กดให้กับ สาวสะบัด ในรอบออดิชั่นที่ 4 ,พัชรศรี เบญจมาศ ได้กดให้กับ บางกรวย(เพชรจรัสแสง) ในรอบออดิชั่นที่ 5 ,และทีม บางกรวย(เพชรจรัสแสง) เป็นทีมแรกที่ได้ Golden buzzer ถึง 2 ครั้ง (ซีซั่น 5-6) ตั้งแต่เปิดรายการมา โดยคนกดให้ทีมนี้ก็เป็นคนเดียวกัน
      ชนะเลิศ
      รองชนะเลิศ
      อันดับที่ 3
      เข้ารอบชิงชนะเลิศ
      ตกรอบรองชนะเลิศ (โดยแพ้ผลโหวตจากกรรมการหรือทางบ้าน)
สรุปผลการแข่งขัน.
สัญลักษณ์.
<templatestyles src="Legend/styles.css" />  ชนะคะแนนโหวตทางบ้าน
<templatestyles src="Legend/styles.css" />  ชนะผลการโหวตของกรรมการ
<templatestyles src="Legend/styles.css" />  แพ้ผลการโหวตของกรรมการ
รอบรองชนะเลิศสัปดาห์ที่ 5 (28 สิงหาคม 2559).
กติกาพิเศษ Clear มั่นใจให้ไปต่อ
ทีมที่ได้อันดับที่ 3 ของแต่ละสัปดาห์ในรอบ Semi-Final จะมีโอกาสผ่านเข้าสู่รอบ Final ซึ่งมีทั้งหมด 5 ทีม จาก 5 สัปดาห์ โดยจะให้โหวตโดยใช้ระบบ 1 เบอร์ ต่อ 1 โหวต ทีมที่มีคะแนนโหวตมากที่สุดจะผ่านเข้าสู่รอบ Final และผลการโหวตมีดังนี้
รอบชิงชนะเลิศ (4 กันยายน 2559).
รอบชิงชนะเลิศเป็นการถ่ายทอดสดการแข่งขันของ 11 การแสดงสุดท้ายโดยจะไม่มีการกดปุ่มบัสเซอร์สีแดง และจะไม่มีการนับเสียงโหวตจากคณะกรรมการแต่อย่างใด สำหรับรอบชิงชนะเลิศนั้นจะทำการแสดงโชว์ในช่วงเวลาเดียวกันกับฤดูกาลที่ 2, 3, 4 และ 5 โดยจะเปิดโหวตแบบปกติและยาวไปจนถึงเวลา 20:00 น. และจะถ่ายทอดสดประกาศผลผู้ชนะในเวลา 20:00 - 20:15 น. ของวันนั้นเลย ใช้ระบบ 1 เบอร์ ต่อ 1 โหวต
#เปลี่ยนทาง ชนะเลิศ
#เปลี่ยนทาง รองชนะเลิศอันดับ 1
#เปลี่ยนทาง รองชนะเลิศอันดับ 2
รายการอ้างอิง.
<templatestyles src="Reflist/styles.css" />
สื่อลามกแพนด้า

สื่อลามกแพนด้า (หรือ วิดีโอโป๊แพนด้า) หมายถึงภาพยนต์ที่แสดงการผสมพันธุ์ของแพนด้า จัดทำเพื่อกระตุ้นพฤติกรรมสืบพันธุ์ของแพนด้ายักษ์ในสวนสัตว์ ปกติแล้วพบว่าสัตว์ไม่ค่อยมีความกระตือรือร้นในการผสมพันธุ์เมื่ออยู่ในสวนสัตว์ ทำให้สปีชีส์อยู่ในความเสี่ยงต่อการสูญพันธุ์
ความเป็นมา.
วิธีนี้ถูกใช้โดยนักสัตววิทยาในประเทศไทยซึ่งเปิดวีดีโอที่มีแพนด้ากำลังผสมพันธุ์กันให้แพนด้ายักษ์ในสวนสัตว์เชียงใหม่ดู แม้นักวิจัยเชื่อว่าการใช้วีดีโอนี้ได้ผลกับสัตว์ วิธีนี้กลับยังไม่เคยประสบความสำเร็จนอกประเทศจีน ซึ่งให้กำเนิดลูกแพนด้าถึง 31 ตัวในระยะเวลา 10 เดือนที่ทำการทดลอง วิธีอื่นๆ รวมไปถึงการใช้ยาไวอากร้าเพื่อของแพนด้า ยังไม่ประสบความสำเร็จ
รูลา ฆานี

รูลา ซาอ์เด ฆานี (เกิด: ค.ศ. 1948) มีชื่อเดิมว่า รูลา เอฟ. ซาอ์ดาฮ์ (อักษรโรมัน: Rula F. Saadah) หรีอ รูลา ซาอ์เด  หรือชื่ออัฟกันว่า บีบี กูล  เป็นสุภาพสตรีหมายเลขหนึ่งของประเทศอัฟกานิสถาน ด้วยเป็นภริยาของอัชราฟ ฆานี ประธานาธิบดี
ในปี ค.ศ. 2015 เธอถูกจัดอันดับเป็นหนึ่งในร้อยของหญิงผู้ทรงอิทธิพลมากที่สุดในโลกโดยนิตยสารไทม์
ประวัติ.
รูลาเกิดและเติบโตที่ประเทศเลบานอน ครอบครัวเป็นคริสตชนมาโรไนต์ สำเร็จการศึกษาอนุปริญญาจากสถาบันรัฐศาสตร์ปารีส ประเทศฝรั่งเศส เมื่อปี ค.ศ. 1969 และสำเร็จการศึกษาปริญญาโทรัฐศาสตร์ มหาวิทยาลัยอเมริกัน เบรุต ประเทศเลบานอน เมื่อปี ค.ศ. 1974 ซึ่งที่นั่นเธอได้คบหากับอัชราฟ ฆานี
เธอสมรสกับอัชราฟ ฆานีเมื่อปี 1975 มีบุตร-ธิดาด้วยกันสองคนคือมัรยัมและฏอริก ซึ่งทั้งสองเกิดในสหรัฐอเมริกาและถือสัญชาติอเมริกัน โดยมัรยัมบุตรสาวเป็นศิลปินอยู่บรุกลิน รูลาสำเร็จการศึกษาปริญญาโทด้านสื่อสารมวลชน มหาวิทยาลัยโคลัมเบียเมื่อปี ค.ศ. 1983 ส่วนสามีกลับไปอัฟกานิสถานตั้งแต่ปี ค.ศ. 2003
ปัจจุบันเธอถือสามสัญชาติ คือ เลบานอน อเมริกัน และอัฟกัน 
การเลือกตั้งปี 2014.
หลังการเข้ารับตำแหน่งประธานาธิบดีของอัชราฟเมื่อปี ค.ศ. 2014 เขาได้กล่าวขอบคุณภริยาของเขาต่อหน้าสาธารณชน ความว่า "ผมอยากจะขอบคุณบีบี กูลคู่ชีวิตของผม ที่คอยสนับสนุนผมและอัฟกานิสถาน" และกล่าวต่อว่า "เธอให้การสนับสนุนสตรีอัฟกานิสถาน และผมหวังใจว่าเธอจะทำเช่นนั้น" ซึ่งกรณีนี้อะลี เอ อุลูมี (Ali A. Olomi) นักประวัติศาสตร์ ว่า น่าจะทำตามแบบอย่างพระราชินีโซรยาที่เคยกระทำมาก่อนหน้านี้ รูลาอาจเป็นผู้เปลี่ยนแปลงสิทธิสตรีอัฟกานิสถานไปในทางที่ดีอย่างแท้จริง
รูลาพร้อมสามีและผู้ช่วยอีกสองคนลี้ภัยไปยังประเทศอุซเบกิสถานเมื่อวันที่ 15 สิงหาคม ค.ศ. 2021 เพียงไม่กี่ชั่วโมงก่อนที่ตอลิบานเข้ายึดกรุงคาบูลและทำเนียบประธานาธิบดี
ดัชนีประชาธิปไตย

ดัชนีประชาธิปไตย  เริ่มสำรวจครั้งแรกใน ค.ศ. 2006 เป็นดัชนีที่คิดจากการประมวลผลแบบสอบถามโดยหน่วยข่าวกรองเศรษฐศาสตร์เพื่อเปรียบเทียบความเป็นประชาธิปไตย ใน 167 ประเทศทั่วโลก ดัชนีประชาธิปไตยมีการจัดอันดับตั้งแต่ 0 ถึง 10 ใน 60 คำถาม แบ่งเป็น 5 ประเภท ได้แก่ กระบวนการเลือกตั้งและพหุนิยม เสรีภาพพลเมือง การทำงานของรัฐบาล การมีส่วนร่วมทางการเมือง และวัฒนธรรมทางการเมือง และแบ่งเป็น 4 ระดับ ได้แก่ ระดับประชาธิปไตยสมบูรณ์ ระดับประชาธิปไตยบกพร่อง ระดับกึ่งอำนาจนิยม และระดับอำนาจนิยม
ดัชนีประชาธิปไตยตามประเภทของระบอบการปกครอง.
ตารางต่อไปนี้ระบุจำนวนประเทศและเปอร์เซ็นต์ของประชากรโลกสำหรับระบอบการปกครองแต่ละประเภท ประเทศจุลรัฐบางส่วนจะไม่ถูกพิจารณาในการคำนวณ
ดัชนีประชาธิปไตยแบ่งตามภูมิภาค.
ตารางต่อไปนี้แสดงค่าเฉลี่ยของแต่ละประเทศที่ได้คะแนนตามภูมิภาค
<templatestyles src="Template:Static row numbers/styles.css" />
ตารางต่อไปนี้แสดงจำนวนประเทศในแต่ละประเภทของดัชนีประชาธิปไตยทั้งสี่ประเภท
ดัชนีประชาธิปไตยแบ่งตามประเทศ.
ตารางต่อไปนี้แสดงคะแนนของแต่ละประเทศในช่วงหลายปีที่ผ่านมา โดยภูมิภาคต่าง ๆ ถูกกำหนดโดยหน่วยข่าวกรองเศรษฐศาสตร์ และอาจแตกต่างจากการจัดประเภททั่วไป (เช่น ตุรกีจัดอยู่ในภูมิภาคยุโรปตะวันตก)
<templatestyles src="TOC top/styles.css"/>
ภูมิภาค
<templatestyles src="Hlist/styles.css"/>
ส่วนประกอบ.
ตารางต่อไปนี้แสดงทั้ง 5 ส่วนประกอบที่ประกอบกันเป็นคะแนนของแต่ละประเทศในปี 2022 และการเปลี่ยนแปลงที่เกิดขึ้นตั้งแต่ปี 2021
<templatestyles src="TOC top/styles.css"/>
ประเภท
<templatestyles src="Hlist/styles.css"/>
ท่าอากาศยานนานาชาติฮูเซ็น ซัซตราเนอการา

ท่าอากาศยานนานาชาติฮูเซ็น ซัซตราเนอการา  (IATA: BDO, ICAO: WICC) เป็นสนามบินแห่งหนึ่งในเมืองบันดุง จังหวัดชวาตะวันตก ประเทศอินโดนีเซีย ตั้งอยู่ห่างจากใจกลางเมือง 5 กิโลเมตร ห่างจากสถานีรถไฟกลาง 2.4 กิโลเมตร มีเนื้อที่ประมาณ เป็นหนึ่งในสนามบินนานาชาติที่เติบโตเร็วมาก ๆ
สนามบินแห่งนี้ตั้งอยู่ในเขตเมืองบันดุง และล้อมรอบด้วยภูเขา ดังนั้นเครื่องบินจึงลงจอดในลักษณะที่ไม่เหมือนใคร สนามบินสามารถรองรับเครื่องบินแอร์บัส เอ320 และโบอิง 737 ได้ด้วย ในปี ค.ศ. 2016 ได้เปิดใช้งานส่วนต่อขยายอาคารใหม่ ทำให้มีผู้โดยสารถึง 3.4 ล้านคน รองรับด้วยเนื้อที่ 170,000 ตารางฟุต
สนามบินแห่งนี้จะเป็น 1 ใน 2 สนามบินที่ให้บริการในเขตเมืองบันดุงและปริมณฑล อีกแห่งหนึ่งคือท่าอากาศยานนานาชาติบันดุง มาจาเลิงกา มีแผนทำให้เป็นฐานการบินหลักของสายการบินการูดาอินโดนีเซีย เช่นเดียวกันกับไลอ้อนแอร์และอินโดนีเซียแอร์เอเชีย
อาคารผู้โดยสารและสิ่งอำนวยความสะดวก.
มีอาคารผู้โดยสาร 1 แห่ง รองรับทั้งเที่ยวบินภายในและระหว่างประเทศ มีเนื้อที่ และมี 3 ชั้น นอกจากนี้ กำลังสร้างก่อสร้างอาคารผู้โดยสารแห่งที่สอง (สำหรับเที่ยวบินระหว่างประเทศทั้งหมด) ซึ่งเมื่อมีครบสองอาคาร จะสามารถรองรับผู้โดยสารได้ถึง 3 ล้านคนต่อปี จากเดิมมีอาคารเดียวรองรับได้เพียง 1 ล้านคนต่อปี สิ่งอำนวยความสะดวก มีห้องรับรองผู้โดยสาร 2 แห่ง, ไวไฟ, โทรทัศน์, ภัตตาคาร, ร้านค้า, เอทีเอ็ม
ทางด้านทิศเหนือของทางวิ่ง มีโรงเก็บเครื่องบิน นอกจากนี้ สนามบินยังติดตั้งระบบ "PAPI" (Precision Approach Path Indicator) และ "VOR" (VHF omnidirectional range) เพื่อช่วยให้เครื่องบินลงจอดในเวลากลางคืนได้
ตั้งแต่วันที่ 1 กุมภาพันธ์ ค.ศ. 2009 ผู้โดยสารระหว่างประเทศต้องเสียภาษี 75,000 รูปียะฮ์ ส่วนผู้โดยสารภายในประเทศ เสียภาษี 25,000 รูปียะฮ์
อนาคต.
ท่าอากาศยานใหม่อีกแห่งหนึ่ง คือ "ท่าอากาศยานนานาชาติบันดุง มาจาเลิงกา" ปัจจุบันกำลังก่อสร้าง อยู่ห่างจากบันดุงไปประมาณ กำหนดเปิดในปี ค.ศ. 2017 เพื่อใช้งานแทนท่าอากาศยานนานาชาติฮูเซ็น ซัซตราเนอการา
การเดินทางเข้า-ออกสนามบิน.
สนามบินอยู่สุดถนนปาจาจารัน มีรถแท็กซี่และรถโดยสารให้บริการ นอกจากนี้ยังมีรถรับ-ส่งไปยังโรงแรมในเขตเมืองบันดุงอีกด้วย สนามบินแห่งนี้มีที่จอดรถ สามารถจอดรถได้ถึง 100 คัน